Diari Oficial de la Generalitat Valenciana


Sumari del DOGV 179, del 19-07-1984 (1984/803190)

DECRET 61/1984, de 18 de juny, del Consell de la Generalitat Valenciana, pel qual es regula la gestió d'instal.lacions juvenils, esportives i socio-culturals de la Generalitat pels ajuntaments.
-------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/06/18/61/dof/vci/html**

### Dades del document

Número de DOGV
:   179

Data del DOGV
:   19-07-1984

Secció del DOGV
:   DISPOSICIONS GENERALS

Número del document
:   1984/803190


Data del document
:   18-06-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 61/1984, de 18 de juny, del Consell de la Generalitat Valenciana, pel qual es regula la gestió d'instal.lacions juvenils, esportives i sòcio-culturals, de la Generalitat pels ajuntaments.  
La recent transferència a la Generalitat Valenciana de nombroses instal·lacions de caràcter juvenil, esportiu i sòcio-cultural, fa necessari establir els criteris adequats de gestió per obtenir el màxim rendiment d'aquest patrimoni.   
Per tant, resulta aconsellable que els ajuntaments participen en la gestió d'aquelles instal·lacions que tinguen una projecció en les activitats de caràcter local, contribuint així a una correcta articulació dels serveis públics que atenga especialment els interessos dels ciutadans.   
En atenció d'aquests motius, a proposta del Conseller de Cultura, Educació i Ciència, i amb la deliberació prèvia del Consell, en la sessió de 18 de juny de 1984,   
DECRETE:   
Article 1.r  
Es delega en l?Honorable Sr. Conseller de Cultura, Educació i Ciència, la facultat de subscriure convenis amb els ajuntaments valencians per a la gestió del Patrimoni Juvenil, Esportiu i Sòcio-cultural transferit a la Generalitat Valenciana i posteriorment afectat en aquest departament, el qual haurà de donar compte al Consell de tots els Convenis que, fent ús d'aquesta delegació, fossen signats.   
Article 2.n  
El conveni comprendrà la gestió i ús de les instal·lacions, sense que en cap de cas puga afectar la propietat de l'immoble, que continuarà sota la titularitat de la Generalitat Valenciana, afectat a la Conselleria de Cultura, Educació i Ciència.   
Article 3.r  
Sense perjudici de les normes que, en desenvolupament d'aquest Decret, continguen els convenis singulars que siguen subscrits per la Conselleria de Cultura, Educació i Ciència, s'estableixen els requisits mínims següents:   
a) L'expedient s'iniciarà a petició de l'Ajuntament, dirigit a l'Honorable Sr. Conseller de Cultura, Educació i Ciència, en els termes previstos en aquestes normes.   
1. En aquesta petició hauran d'acompanyar-se els documents següents:   
1.1. Descripció de la instal·lació.   
1.2. Us a que l'Ajuntament pretén destinar-la.   
1.3. Certificació de la part de l'acta de la sessió plenària en la qual l'Ajuntament ho haja acordat.   
1.3.1. Sol·licitar a la Conselleria de Cultura, Educació i Ciència la gestió de la instal·lació en les condicions previstes en aquest Decret.   
1.3.2. Assumir les despeses de personal necessari per al ple funcionament de la instal·lació.   
1.3.3. Assumir les despeses de manteniment, aigua, llum, telèfon, neteja, etc., de la instal·lació i serveis.   
1.3.4. Comprometre's, en cas de renúncia a la gestió, a lliurar la instal·lació objecte d'aquesta cessió en condicions, almenys, semblants d'aquelles en què la rep.  
b) La instal·lació no podrà ser dedicada a ús distint d'aquell que establesca expressament en el conveni, ni ser modificada en l'estructura o sofrir alteració sense l'autorització prèvia de la Conselleria de Cultura, Educació i Ciència. Les obres de millora que poguessen realitzar-se quedaran a benefici de la instal·lació, sense que l?ajuntament tinga dret a indemnització.   
c) La instal·lació no podrà ser llogada, rellogada ni cedida per l'Ajuntament.   
Article 4.t  
L'incompliment del que preveuen aquestes normes, així com de les que s'establesquen en el conveni, determinarà la rescisió d'aquest darrer.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 18 de juny de 1984.   
EL President de la Generalitat,  
JOAN LERMA I BLASCO   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI